
లక్నో: రామజన్మభూమి-బాబ్రీ మసీదు వివాదం పరిష్కారం దిశగా మరో ముందడుగు పడింది. వివాదం పరిష్కారాన్ని కోరుతూ ఉత్తరప్రదేశ్ షియా సెంట్రల్ వక్ఫ్ బోర్డు సుప్రీంకోర్టులో సోమవారం దరఖాస్తు చేసింది. బోర్డ్ చైర్మన్ సయీద్ వసీం రిజ్వి ఈ విషయం మీడియాకు తెలిపారు. వివాద పరిష్కార కోరుతూ సుప్రీంకోర్టులో అప్లికేషన్ ఫైల్ చేశామని, షియా వక్ఫ్ బోర్డు, హిందూ సంస్థలు ఇప్పుడు ఒకే ఫ్లాట్ఫాం మీదకు వచ్చాయని చెప్పారు. ఇక నిర్ణయం తీసుకోవాల్సింది కోర్టేనని ఆయన అన్నారు. షియా వక్ఫ్ బోర్డు సోమవారం ఉదయం సమావేశమై ఓ ప్రతిపాదనతో ముందుకు వచ్చింది.  అయోధ్య వివాదాస్పద స్థలంలో రామాలయం నిర్మించి, లక్నోలో మసీదు నిర్మించాలని ప్రతిపాదించింది. 'వివిధ వర్గాలతో చర్చించి ఓ ప్రతిపాదన సిద్ధం చేశాం. అయోధ్యలో రామాలయం, లక్నోలో మసీదుకు ప్రతిపాదించాం. మసీదు కోసం ఘంటాఘర్ సమీపంలో భూమి ఇవ్వాలని కోరుతున్నాం' అని వసీం రిజ్వి తెలిపారు. వివాద పరిష్కారం వల్ల దేశంలో శాంతి, సౌభ్రాతృత్వం పరిఢవిల్లుతాయని ఆయన అన్నారు. కోర్టు బయట పరిష్కారం అన్నివిధాలా మంచిదని సుప్రీంకోర్టు ఇటీవల సూచించింది. చిరకాలంగా అపరిష్కృతంగా ఉన్న అయోధ్య వివాదంపై డిసెంబర్ 5 నుంచి తుది విచారణను అత్యున్నత న్యాయస్థానం చేపట్టనుంది.

lakno: ramajanmabhoomi-babri maseedu vivaadam parishkaaram disagaa maro mundadugu padindi. vivaadam parishkaaraanni korutu uttarapradesh shia central wakf bordu supreenkortulo somavaram darakhastu chesindi. bord chairman sayeed vaseem rijwi ee vishayam mediaku telipaaru. vivaada parishkaara korutu supreenkortulo application fail chesamani, shia wakf bordu, hindu samsthalu ippudu oke flatphom meedaku vachaayani cheppaaru. ika nirnayam teesukovalsindi kortenani aayana annaru. shia wakf bordu somavaram udayam samavesamai oo pratipaadanatoe munduku vachindi.  ayodhya vivaadaaspada sthalamlo ramalayam nirminchi, laknolo maseedu nirminchaalani pratipaadinchindi. 'vividha vargaalato charchinchi oo pratipaadana siddham chesham. ayodhyalo ramalayam, laknolo maseeduku pratipaadinchaam. maseedu kosam ghantaghar sameepamlo bhoomi ivvaalani korutunnam' ani vaseem rijwi telipaaru. vivaada parishkaaram valla desamlo saanti, soubhraatrutvam paridavillutaayani aayana annaru. kortu bayata parishkaaram annividhala manchidani supreenkortu iteevala suuchimchimdi. chirakaalamgaa aparishkrutamgaa unna ayodhya vivaadampai dissember 5 nunchi tudi vichaarananu atyunnata nyaayasthaanam chepattanundi.